Ný íslensk rannsókn sýnir tengsl milli menntastigs og hættu á kransæðasjúkdómum. Fólk með minni menntun er líklegra til að fá hjartaáfall en fólk sem á lengri skólagöngu að baki, samkvæmt niðurstöðunum.
Í rannsókninni voru merki um hjarta og æðasjúkdóma skoðuð með því að ómskoða æðar og leita að æðaskellum.Thor Aspelund er prófessor í tölfræð og einn aðstandenda rannsóknarinnar.
Þær greinast verulega mikið meira hjá þeim sem eru með grunnmenntun miðað við háskólamenntun þannig að það er strax þessi munur, síðan er hópnum fylgt eftir og þá er líka bara á eftirfylgnitímanum aukning í raunverulegum áföllum, semsagt þar sem fóllk fær annað hvort heila- eða hjartaáfall.
Thor segir að það sé ekki endilega það sem kennt sé í skólum sem hafi áhrif, líklega hafi þetta meira að gera með félagslega stöðu en skólaganga ein og sér sé áhrifavaldur.
Það eru til rannsóknir erlendis frá þar sem hefur verið fylgst með hvernig breytingar í menntakerfinu þar sem bókstaflega menntun hefur verið gerð aðgengilegri, skylduskólagangan lengd. Þá kom alveg skýrt fram merki um að tíðni hjartasjúkdóma lækkar og sykursýki af tegund tvö.
Minna menntað fólk er líklegra til að fá hjartáfall en fólk sem á lengri skólagöngu að baki, samkvæmt nýrri íslenskri rannsókn.